Diari Oficial de la Generalitat Valenciana


Sumari del DOGV 2605, del 16-10-1995 (1995/836423)

ORDRE de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb els programes de renovació urbana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/10/(1)/dof/vci/html**

### Dades del document

Número de DOGV
:   2605

Data del DOGV
:   16-10-1995

Secció del DOGV
:   DISPOSICIONS GENERALS

Número del document
:   1995/836423


Data del document
:   10-10-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb els programes de renovació urbana.   
Des que es va regular, amb el Decret 75/1989, de 15 de maig, la figura dels programes de renovació urbana, el contingut i les ajudes dels quals es reforçaren amb el Decret 55/1992, de 30 de març, el Govern Valencià col·labora de forma directa en les actuacions de rehabilitació, tant d'habitatges com de l'espai urbà, en àrees degradades.  
Dins de les mesures de foment a aquestes ajudes, el Decret 23/1994, de 8 de febrer, del Govern Valencià, sobre actuacions protegibles en matèria de rehabilitació, dedica la secció segona del capítol II als programes de renovació urbana.  
L'Ordre de 26 de setembre de 1995, del Ministeri d'Obres Públiques, Transports i Medi Ambient, regula el tancament ordenat del sistema de finançament de les actuacions protegibles del Pla 1992-1995, el qual, com a conseqüència del seu alt nivell de compliment a la Comunitat Valenciana, ha ocasionat que s'hagen depassat les previsions de sol·licituds de declaracions de programes de renovació urbana, cosa que, junt a la previsió que els pressupostos dels pròxims anys seran restrictius, ens obliga al fet que aquesta ordre es dicte a fi de garantir les ajudes reconegudes als programes de renovació urbana ja declarats, front als quals la Generalitat Valenciana ha adquirit el compromís de concedir aquestes ajudes, sempre que els promotors complisquen els requisits exigits en aquesta ordre quant a la data de començament de les obres.  
De l'elaboració d'un anterior esborrany de decret, en el qual s'establia la prohibició de presentar sol·licituds de declaracions de programes de renovació urbana, a partir de la seua entrada en vigor, es va donar audiència a la Federació d'Associacions de Veïns de la Comunitat Valenciana, la Federació Valenciana de Municipis i Províncies, la Federació Valenciana de la Construcció, la Unió de Consumidors de la Comunitat Valenciana, la Federació de Consumidors i Usuaris de la Comunitat Valenciana, l'Associació Provincial d'Empresaris de l'Edificació, l'Associació de Promotors i Constructors de València, l'Associació de Promotors d'Habitatges d'Alacant, la Federació de Constructors d'Alacant, l'Associació de Promotors i Constructors de Castelló, l'Associació Espanyola de Promotors d'habitatges Socials, els col·legis professionals d'arquitectes i d'aparelladors tècnics, l'Institut Valencià d'Habitatge, SA, i el Ministeri d'Obres Públiques, Transports i Medi Ambient.  
Atés que les disponibilitats econòmiques fan que siga impossible complir qualsevol tipus d'ajuda que es puga aprovar per a nous programes de renovació urbana, es considera que no és procedent tornar a donar audiència a les institucions de l'esborrany d'aquesta ordre. Per tot això,   
ORDENE  
Article primer  
A partir de l'entrada en vigor d'aquesta ordre, no s'atorgaran declaracions de programes de renovació urbana, a què fa referència el Decret 23/1994, de 8 de febrer, de la Generalitat Valenciana sobre actuacions protegibles en matèria de rehabilitació.  
Article segon  
Perquè els promotors de Programes de Renovació Urbana ja declarats puguen percebre les ajudes previstes en el Decret de la Generalitat Valenciana 23/1994, caldrà acreditar el fet d'haver iniciat les obres amb data anterior al 31 de desembre de 1995.  
Article tercer  
Queda suspesa, a partir de l'entrada en vigor d'aquesta ordre, la concessió de pròrrogues, i també ampliacions o modificacions dels programes de renovació urbana que hagen estat declarats abans, tret que, excepcionalment, aquestes ampliacions o modificacions siguen necessàries per al compliment de l'objecte dels esmentats programes de renovació urbana, i que això es justifique com cal, segon el parer de la Direcció General d'Arquitectura i Habitatge.  
DISPOSICIó TRANSITòRIA  
Les prórrogues, ampliacions i modificacions dels programes de renovació urbana ja declarats, que s'hagueren demanat abans de l'entrada en vigor d'aquesta ordre, es resoldran d'acord amb la normativa basant-se en la qual van ser sol·licitades.  
DISPOSICIó DEROGATòRIA  
Són derogades les disposicions d'igual o inferior rang que s'oposen al que disposa aquesta ordre.  
DISPOSICIó FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 10 d'octubre de 1995  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI